
Jegyzőkönyv

Zalakaros Város Önkormányzata Képviselőtestülete

2022. november 03-án megtartott

nyílt üléséről








Jegyzőkönyv

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2022. november 03-án 08,04 órai kezdettel megtartott nyílt üléséről.

[bookmark: _Hlk114647917]Jelen vannak: Czimondor Nándor alpolgármester, Czirákiné Pakulár Judit, Kötő Attila, Magyarné Kovács Judit és Stégli János, Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen nincs jelen: Novák Ferenc polgármester.

Tanácskozási joggal jelen van: Horváthné Juhász Barbara pénzügyi osztályvezető, Bognár Ottó Péter településüzemeltetési ügyintéző (08,49 órakor távozott az ülésteremből), Verebélyi Miklós közbeszerzési szakértő (09,07 órakor távozott az ülésteremből), Balog Mátyás és Varga Károly BM-VILL Kft. (09,24 órakor távoztak az ülésteremből) és Bodor Johanna igazgatási ügyintéző.
 
Jegyzőkönyvet készítette: Bodor Johanna igazgatási ügyintéző.

Czimondor Nándor: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit és Kötő Attila képviselőt.

Czimondor Nándor: Szavazásra teszi fel a jegyzőkönyv hitelesítőire tett javaslatot.
	
Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czimondor Nándor: Tájékoztatja a képviselőtestületet, hogy a kiküldött meghívó 6 napirendi pontra tett javaslatot, melyet ismertet: 

Napirend: 

1. Ajánlattételi felhívás „Zalakarosi Látogatóközpont energetikai fejlesztése kivitelezési munkái” tárgyában - TOP PLUSZ-2.1.1-21 pályázat keretében
Előadó: Czimondor Nándor alpolgármester

2. Ajánlattételi felhívás „Zalakaros, Behiák puszta 1323/8 hrsz-ú ingatlanon lévő 2 db épület bontási kiviteli tervdokumentációja elkészítése” tárgyában 
Előadó: Czimondor Nándor alpolgármester

3. Ajánlattételi felhívás „Óvodai játszóudvar közterületi játszóterek fejlesztése MFP-OJKF/2022”. azonosító számú projekt, óvodai játszóudvar kültéri játszóeszközeinek cseréje, telepítése kivitelezési munkái” tárgyában 
Előadó: Czimondor Nándor alpolgármester

4. Ajánlattételi felhívás „Zalakaros Város Önkormányzata karácsonyi díszkivilágítási elemeinek felszerelése” tárgyában
Előadó: Czimondor Nándor alpolgármester

5. Döntés Zalakaros, Hegyalja utca 113. sz ingatlan értékesítése tárgyában
Előadó: Czimondor Nándor alpolgármester

6. Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról „Zalakaros Város Önkormányzata és intézményei részére villamos energia beszerzése” tárgyában
Előadó: Czimondor Nándor alpolgármester

Vlasicsné Dörgönye Márta: Új napirendként javasolja tárgyalni a szociális tűzifa biztosításával kapcsolatos javaslatot, mely arra vonatkozik, hogy az önkormányzat hozzon döntést egy tűzifakészlet felhalmozásáról. A rendelet módosítására nincs szükség. 

Czimondor Nándor: Egyetért képviselő asszony javaslatával, így szavazásra teszi fel 7. számú napirendként a Döntés szociális célú tűzifa készlet biztosításáról című napirendi javaslat nyílt ülésen történő megtárgyalásának elfogadását. 
Szavazásra teszi fel az elhangzott napirendi pont felvételére vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Czimondor Nándor: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

Az elfogadott napirend:                                        
1.  Ajánlattételi felhívás „Zalakarosi Látogatóközpont energetikai fejlesztése kivitelezési munkái” tárgyában - TOP PLUSZ-2.1.1-21 pályázat keretében
Előadó: Czimondor Nándor alpolgármester

2. Ajánlattételi felhívás „Zalakaros, Behiák puszta 1323/8 hrsz-ú ingatlanon lévő 2 db épület bontási kiviteli tervdokumentációja elkészítése” tárgyában 
Előadó: Czimondor Nándor alpolgármester

3. Ajánlattételi felhívás „Óvodai játszóudvar közterületi játszóterek fejlesztése MFP-OJKF/2022”. azonosító számú projekt, óvodai játszóudvar kültéri játszóeszközeinek cseréje, telepítése kivitelezési munkái” tárgyában 
Előadó: Czimondor Nándor alpolgármester

4. Ajánlattételi felhívás „Zalakaros Város Önkormányzata karácsonyi díszkivilágítási elemeinek felszerelése” tárgyában
Előadó: Czimondor Nándor alpolgármester

5. Döntés Zalakaros, Hegyalja utca 113. sz ingatlan értékesítése tárgyában
Előadó: Czimondor Nándor alpolgármester

6. Ajánlatok elbírálása nemzeti eljárásrend szerinti, nyílt közbeszerzési eljárásban beérkezett ajánlatokról „Zalakaros Város Önkormányzata és intézményei részére villamos energia beszerzése” tárgyában
Előadó: Czimondor Nándor alpolgármester

7. Döntés szociális célú tűzifa készlet biztosításáról
Előadó: Czimondor Nándor alpolgármester

Magyarné Kovács Judit: Javasolja, hogy a képviselőtestület tárgyaljon és döntsön a takarékossági intézkedések kapcsán is.

Czimondor Nándor: Véleménye szerint a hamarosan megtartandó bizottsági- és képviselőtestületi ülésen döntsön erről a képviselőtestület, melyre mindenki felkészülhet, erről esetlegesen jelen ülésen csak előzetes egyeztetés legyen. 
A képviselőtestület egyetértett alpolgármester úr javaslatával. 

Napirend tárgyalása:

1.        Ajánlattételi felhívás „Zalakarosi Látogatóközpont energetikai fejlesztése      
       kivitelezési munkái” tárgyában - TOP PLUSZ-2.1.1-21 pályázat keretében
                   Előadó: Czimondor Nándor alpolgármester
              (Előterjesztés a jegyzőkönyvhöz mellékelve. )
[bookmark: _Hlk114648082]
Czimondor Nándor: Röviden ismerteti az előterjesztést.
Vlasicsné Dörgönye Márta: A korábbi üléseken elhangzott javaslatai, melyek minden ajánlattételi felhívásra szólóan vonatkoztak itt is az a javaslata, hogy a egyidejűleg és mindkét email címre érkezzen meg az ajánlat. Javasolja, hogy az egyik vezető, polgármester úr vagy a jegyzőnő email címe kerüljön megjelölésre.
Czimondor Nándor: Egyetért képviselő asszonnyal. 
Czirákiné Pakulár Judit: Kérdése, hogy a meghívotti kör egyeztetésére korábban sor szokott-e kerülni.
Czimondor Nándor: Az alapkoncepció az, hogy minél több ajánlattevő legyen.
Vlasicsné Dörgönye Márta: Legalább 5 ajánlattevő legyen és keressük meg a lehetséges megfelelő ajánlattevőt.
Vlasicsné Dörgönye Márta: Ez a közbeszerzési szabályzatban kerüljön rögzítésre. Javaslata, hogy a következő ajánlati felhívás kibocsátás alkalmával kerüljön becsatolásra a képviselőtestület részére azon ajánlattevők nevei, akik részére az ajánlat kiküldésre került. 
Czimondor Nándor: Szavazásra tesz fel a módosító határozati javaslat elfogadását:
Az ajánlati felhívás elektronikus benyújtási módja az alábbi módosításokkal javasolt:
· két db e-mail címre való megküldést szükséges előírni, melyek közül az egyik vezetői e-mail elérhetőség legyen;
· a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik;
· a módosítások kerüljenek átvezetésre az önkormányzat beszerzési szabályzatában, általánosan alkalmazandó előírásként.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Czimondor Nándor: Szavazásra teszi fel az előterjesztés szerinti határozati javaslat elfogadását. 
Képviselőtestület 6 igen szavazattal, ellenszavazat és tartózkodás nélkül a javaslatot elfogadta. 

Az elhangzott döntések figyelembe vételével a képviselőtestület az alábbi határozatot hozta:

Zalakaros Város Önkormányzata Képviselőtestülete 166/2022. (XI.03.) határozata:
1. Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti pályázatot hirdet a kizárólagos tulajdonában lévő, Zalakaros, Szőlő utca 16. szám 311/1 hrsz alatti Látogatóközpont épülete energetikai korszerűsítése tárgyában, a TOP-PLUSZ-2.1.1-21-ZA1 pályázat keretében kivitelezési feladatok ellátására.
2. Az előterjesztés melléklete szerinti ajánlattételi felhívást az alábbi kiegészítéssel hagyja jóvá:
- az elektronikus benyújtási mód esetében két db e-mail címre való megküldést szükséges előírni, melyek közül az egyik vezetői e-mail elérhetőség;
-	a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik;
- a fenti kiegészítések kerüljenek átvezetésre az önkormányzat beszerzési szabályzatában, általánosan alkalmazandó előírásként.
3. Felkéri a Zalakarosi Közös Önkormányzati Hivatalt, hogy a pályázati felhívás kiküldéséről gondoskodjon, és a pályázati eljárásban érkezett ajánlatokat terjessze elbírálásra Zalakaros Város Önkormányzata Képviselőtestülete elé.
Határidő:             2. pont - 2022. november 04.
                            3. pont - 2022. november 24.
Felelős:               Novák Ferenc polgármester
Operatív felelős: Illés Gabriella projektmenedzser - ajánlattételi eljárás lebonyolítása

2.       Ajánlattételi felhívás „Zalakaros, Behiák puszta 1323/8 hrsz-ú ingatlanon lévő 
     2 db épület bontási kiviteli tervdokumentációja elkészítése” tárgyában 
     Előadó: Czimondor Nándor alpolgármester
     (Előterjesztés a jegyzőkönyvhöz mellékelve. )

Czimondor Nándor: Ismerteti az előterjesztést.

Vlasicsné Dörgönye Márta: Alkalmassági követelményként kettő szerepel itt. A szerződés teljesítésébe híd- és tartószerkezeti tervezőnek lenni. Ez meg fogja szűrni a tervezőket, és áremelő hatású.

Magyarné Kovács Judit: Szakmai alkalmasságként javasolja, hogy aki az engedélyeztetési eljárásnak megfelel, pályázhasson. 

Dr. Szentgyörgyvölgyi Eszter: Összefoglalja az elhangzott javaslatokat: alkalmassági követelményeknél a minimális követelményre törekedjünk és két email cím legyen meghatározva. 

Czimondor Nándor: Szavazásra teszi fel a módosító határozati javaslat elfogadását:
Az ajánlati felhívás elektronikus benyújtási módja az alábbi módosításokkal javasolt:
-	két db e-mail címre való megküldést szükséges előírni, melyek közül az egyik vezetői e-mail elérhetőség legyen;
-	a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik;
- az alkalmassági követelmények kerüljenek minimalizálására, miszerint a szerződés teljesítésében az a tervező vehet részt, aki kiviteli tervdokumentáció elkészítésére jogosultsággal rendelkezik. 
Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Czimondor Nándor: Szavazásra teszi fel az előterjesztés szerinti határozati javaslat elfogadását. 
Képviselőtestület 6 igen szavazattal, ellenszavazat és tartózkodás nélkül a javaslatot elfogadta. 

Az elhangzott döntések figyelembe vételével a képviselőtestület az alábbi határozatot hozta:

Zalakaros Város Önkormányzata Képviselőtestülete 167/2022. (XI.03.) határozata:
Zalakaros Város Önkormányzat Képviselőtestülete
1. Zalakaros Város Önkormányzata tulajdonában álló Zalakaros, Behiák puszta 1323/8 hrsz-ú ingatlanon lévő 2 db épület (volt Tüzép épület és a Z+D üzlet) bontási munkáihoz szükséges kiviteli tervek elkészítése tárgyában nyílt pályázatot ír ki, az előterjesztés 1. sz. melléklete szerinti pályázati felhívás alapján az alábbi kiegészítéssel:
· a pályázat elektronikus benyújtási módja esetében két db e-mail címre való megküldést szükséges előírni, melyek közül az egyik vezetői e-mail elérhetőség;
· a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik;
· az alkalmassági követelmények kerüljenek minimalizálására, miszerint a szerződés teljesítésében az a tervező vehet részt, aki kiviteli tervdokumentáció elkészítésére jogosultsággal rendelkezik.
2. Felkéri a Zalakarosi Közös Önkormányzati Hivatalt, hogy a pályázati felhívások kiküldéséről és a meghirdetésről gondoskodjon és pályázati eljárásban érkezett érvényes ajánlatokat terjessze elbírálásra Zalakaros Város Önkormányzata Képviselőtestülete elé.
Határidő:             2022. november 04.
Felelős:                Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
                            Dr. Szentgyörgyvölgyi Eszter jegyző
3.       Ajánlattételi felhívás „Óvodai játszóudvar közterületi játszóterek fejlesztése     
      MFP-OJKF/2022”. azonosító számú projekt, óvodai játszóudvar kültéri     
      játszóeszközeinek cseréje, telepítése kivitelezési munkái” tárgyában 
      Előadó: Czimondor Nándor alpolgármester
       (Előterjesztés a jegyzőkönyvhöz mellékelve. )

Vlasicsné Dörgönye Márta: Az 1. számú napirend kapcsán elhangzott javaslatait itt is fenntartja, javasolja elfogadásra. 

Czimondor Nándor: Szavazásra teszi fel a módosító határozati javaslat elfogadását:
Az ajánlati felhívás elektronikus benyújtási módja az alábbi módosításokkal javasolt:
-	két db e-mail címre való megküldést szükséges előírni, melyek közül az egyik vezetői e-mail elérhetőség legyen;
-	a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Czimondor Nándor: Szavazásra teszi fel az előterjesztés szerinti határozati javaslat elfogadását. 

Képviselőtestület 6 igen szavazattal, ellenszavazat és tartózkodás nélkül a javaslatot elfogadta. 

Az elhangzott döntések figyelembe vételével a képviselőtestület az alábbi határozatot hozta:
Zalakaros Város Önkormányzata Képviselőtestülete 168/2022. (XI.03.) határozata:
1.	Zalakaros Város Önkormányzatának Közbeszerzési és Beszerzési Szabályzata alapján közbeszerzési értékhatár alatti pályázatot hirdet „Óvodai játszóudvar kültéri játszóeszközeinek cseréje Zalakaroson” tárgyában.
2.	A kivitelezési feladatok ellátására az előterjesztés melléklete szerinti ajánlattételi felhívást az alábbi kiegészítésekkel jóváhagyja:
- az ajánlati felhívás elektronikus benyújtási módja esetében két db e-mail címre való megküldést szükséges előírni, melyek közül az egyik vezetői e-mail elérhetőség legyen;
-	a pályázat akkor minősül határidőre benyújtottnak, ha az az ajánlattételi határidő lejártáig mindkét email címre beérkezik.
3.	Felkéri a Zalakarosi Közös Önkormányzati Hivatalt, hogy a pályázati felhívás kiküldéséről gondoskodjon, és a pályázati eljárásban érkezett ajánlatokat terjessze elbírálásra Zalakaros Város Önkormányzata Képviselőtestülete elé.
Határidő:            2. pont - 2022. november 04.
Felelős:               Novák Ferenc polgármester
Operatív felelős: Illés Gabriella projektmenedzser - ajánlattételi eljárás lebonyolítása
4.       Ajánlattételi felhívás „Zalakaros Város Önkormányzata karácsonyi       
       díszkivilágítási elemeinek felszerelése” tárgyában
                   Előadó: Czimondor Nándor alpolgármester
                   (Előterjesztés a jegyzőkönyvhöz mellékelve. )

Czimondor Nándor: A korábbi években folyamatosan gondok voltak az eszközökkel, most valamennyivel kevesebb világító elem kerül kihelyezésre. A lakossággal ezt el kell fogadtatni, amelyről a Krónikában is lehetne írni. Most egyelőre ajánlattevőket várunk. 

Dr. Szentgyörgyvölgyi Eszter: A meghívó szerint csak az elemek felszerelése tárgyában került volna kiírásra az ajánlattételi felhívás, de a pénzügyi osztályvezetővel egyeztetve úgy lenne célszerű, hogy a leszerelés költségei is benne legyenek. Ennek fedezetét a felajánlások tartalmazzák. A polgármester felhatalmazása a legkedvezőbb ajánlat elfogadására. Tavaly is voltak viták az óradíjak és fix összegek, ajánlatok kapcsán.

Czirákiné Pakulár Judit: Már múltkor sem értett egyet ezzel a javaslattal, hogy a helyi szállodák vezetőit kerüljenek megkeresésre a támogatás kapcsán. A 2 db kihelyezendő „boldog ünnepeket” elemmel egyetért, a többi díszítéssel nem ért egyet a takarékoskodás jegyében és az adománygyűjtéssel sem értett egyet, mert lehet, hogy más esetben is szükséges lehet a szállodák támogatása. Tehát a két elem kihelyezésén kívül a többi elemnek való kirakásával nem ért egyet, ezért a szavazás alkalmával tartózkodni fog. El tudná azt fogadni, hogy a helyek meg lennének határozva. 

Czimondor Nándor: Egyáltalán milyen eszközeink vannak? 

Dr. Szentgyögyvölgyi Eszter: Egy listán szereplő eszközöket sorolja fel.


Magyarné Kovács Judit: Véleménye szerint a „boldog ünnepeket” elemek és az oszlopokra néhány darab elem felhelyezése lehetséges.

Bognár Ottó Péter településüzemeltetési ügyintéző 08,37 órakor megjelent az ülésteremben.

Kötő Attila: Javaslata: polgármester úr felhatalmazása a legkedvezőbb ajánlatot adóval történő szerződés aláírására és polgármester úr a polgármesteri beszámolóban adjon tájékoztatást a pályázat eredményéről. 

Bognár Ottó Péter: A listán szereplő eszközök működőképesek. 

Magyarné Kovács Judit: Ha a nagy elemeknél valamelyik nem világít, akkor kopasz lesz a település, a sok kicsit kellene felrakni, azok szépek. 

Kötő Attila: Egyetért Magyarné képviselő asszonnyal. 

Vlasicsné Dörgönye Márta: Annyi elem rakható fel, amennyi az összegbe belefér, az elemek kérdésesek. 

Czirákiné Pakulár Judit: Fontos lenne, hogy mire kérjünk ajánlatot, például a templom előtt az angyalra, a „boldog ünnepeket” elemekre és a villanyoszlopokra felhelyezendő díszek darabonként kerüljön beárazásra és így rendeljük meg. 

Kötő Attila: Azért javasolta a kisebb elemeket felrakni.

Czimondor Nándor: Szavazásra teszi fel a módosító határozati javaslatot:
Az ajánlati felhívás tárgya szerint felszerelésre kerülő dísz kivilágítási elemek az alábbiak, melyekre elemenkénti árajánlat kérés szükséges:
- 2 db "Boldog Ünnepeket" átfeszítéses elem, 1 db 4 m-es fenyőfára LED fényfüzér, LED hullámos oszlopdísz 1 m x 3 m (nagy), LED hullámos oszlopdísz 0,7 m x 1,5 m (kicsi);
- felkéri a polgármestert, hogy polgármesteri beszámolóban adjon tájékoztatást a pályázat eredményéről.
Képviselőtestület 5 igen szavazattal, ellenszavazat nélkül és 1 tartózkodással a javaslatot elfogadta.

Czimondor Nándor: Szavazásra teszi fel az előterjesztés szerinti határozati javaslat elfogadását. 
Képviselőtestület 5 igen szavazattal, ellenszavazat nélkül és 1 tartózkodással a javaslatot elfogadta. 


Az elhangzott döntések figyelembe vételével a képviselőtestület az alábbi határozatot hozta:




Zalakaros Város Önkormányzata Képviselőtestülete 169/2022. (XI.03.) határozata:
A Képviselőtestület:
1. Zalakaros Város Önkormányzata a tulajdonában lévő karácsonyi disz-kivilágítási elemek fel és leszerelésére közbeszerzési értékhatárt el nem érő pályázati felhívás meghirdetéséről határoz.
2. Az ajánlati felhívás tárgya szerint felszerelésre kerülő dísz kivilágítási elemek 2 db "Boldog Ünnepeket" átfeszítéses elem; 1 db 4 m-es fenyőfára LED fényfüzér; LED hullámos oszlopdísz 1 m x 3 m (nagy); LED hullámos oszlopdísz 0,7 m x 1,5 m (kicsi), melyekre elemenkénti árajánlat kérés szükséges.
3. A pályázati eljárás tárgya szerinti munka 2022. november 27-i határidejére figyelemmel felhatalmazza a polgármestert az összességében legelőnyösebb érvényes ajánlatot adó ajánlattevővel a dísz-kivilágítási elemek fel és leszerelési munkái elvégzése tárgyában vállalkozási szerződés megkötésére bruttó 1.050.000, - Ft erejéig, melynek pénzügyi fedezetét legfeljebb 1.050.000, - Ft összeg erejéig zalakarosi szállodák, hotelek vállalkozói felajánlásai biztosítják.
4. Felkéri a polgármestert, hogy a polgármesteri beszámolóban adjon tájékoztatást a pályázat eredményéről.
Határidő:             azonnal 
Felelős:                Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
5.        Döntés Zalakaros, Hegyalja utca 113. sz ingatlan értékesítése tárgyában
                   Előadó: Czimondor Nándor alpolgármester
                   (Előterjesztés a jegyzőkönyvhöz mellékelve. )

Vlasicsné Dörgönye Márta: Javasolja, hogy ingatlan megnevezése, a telek négyzetmétere, művelési ága, tehát az ingatlan nyilvántartási adatok is szerepeljenek a határozatban.
Czimondor Nándor: Szavazásra teszi fel a módosító határozati javaslat elfogadását:
A határozatban nevesíteni kell az érékesítésre kerülő önkormányzati tulajdonú ingatlan részletes, ingatlan-nyilvántartás szerinti adatait.
Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Czimondor Nándor: Szavazásra teszi fel az előterjesztés szerinti határozati javaslat elfogadását. 

Képviselőtestület 6 igen szavazattal, ellenszavazat és tartózkodás nélkül a javaslatot 
elfogadta. 


Az elhangzott döntések figyelembe vételével a képviselőtestület az alábbi határozatot hozta:

Zalakaros Város Önkormányzata Képviselőtestülete 170/2022. (XI.03.) határozata:
1.            A Zalakaros Város Önkormányzatának tulajdonában lévő önkormányzati telkek értékesítésére kiírt pályázati eljárást a Zalakaros, Hegyalja u. 113. szám alatti, 1459/2 hrsz-ú, 1208 m2 nagyságú, beépítetlen terület megnevezésű, Lke-6 jelű építési övezetben lévő ingatlan vonatkozásában eredményesnek nyilvánítja, és amennyiben a nemzeti vagyonról szóló 2011. évi CXCVI. törvényben meghatározott elővásárlási jogával a Magyar Állam nem kíván élni, úgy az ingatlant Pintér János 8749 Zalakaros, Akácfa u. 22. szám alatti ajánlattevőnek nettó 7.330.709, - Ft + 1.979.291, -Ft ÁFA = 9.310.000, - Ft vételárért értékesíti.
2.            Felkéri a Hivatalt, hogy az adásvételi szerződés elkészítése érdekében az ajánlattevőt keresse meg azzal, hogy a pályázati felhívásnak megfelelően az adásvételi szerződést készíttesse el.
3.            Az adásvételi szerződést aláírására Zalakaros Város Polgármesterét felhatalmazza.
4.            Felkéri a Hivatalt, hogy az adásvételi szerződés aláírása után keresse meg a Magyar Államot annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
5.            Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg az ajánlattevőt, illetve a képviseletükben eljáró ügyvédet, hogy a Földhivatali átvezetéshez szükséges intézkedéseket tegyék meg.
Határidő:             azonnal 
Felelős:               Novák Ferenc polgármester
Operatív felelős: Bognár Ottó Péter településstratégiai, hatósági és közbiztonsági referens
                            Dr. Szentgyörgyvölgyi Eszter, jegyző
Bognár Ottó Péter 08,49 órakor távozott az ülésteremből.

6.        Ajánlatok elbírálása nemzeti eljárásrend szerinti, nyílt közbeszerzési     
       eljárásban beérkezett ajánlatokról „Zalakaros Város Önkormányzata és 
       intézményei részére villamos energia beszerzése” tárgyában
                   Előadó: Czimondor Nándor alpolgármester
               (Előterjesztés a jegyzőkönyvhöz mellékelve. )

Verebélyi Miklós közbeszerzési szakértő 08,49 órakor megjelent az ülésteremben. 

Verebélyi Miklós: A közbeszerzési eljárás alapján az eljárás lefolytatása a képviselőtestület döntése alapján történt meg. Az MVM Next Energiakereskedelmi Zrt. adott ajánlatot, mely érvényes ajánlat volt. A hiánypótlást követően úgy ítéltük meg, hogy az ajánlat érvényes. Arról kell most dönteni, hogy ez az ajánlati ár milyen elbírálás alá essen. 

Czimondor Nándor: Kérdése, hogy ez a szám megfelelő-e?

Verebélyi Miklós: Ez egy eredményes közbeszerzés. Amit korábban megvizsgált eljárásokat 230 forint alatti árat nem talált. Minden héten szerdán módosulnak az árak, az MVM Next Zrt. árai a legkedvezőbbek. 

Czimondor Nándor: Kérdése, hogy mi lesz azokkal, akiknek lejár a szerződése és nem kötnek szerződést? 

Verebélyi Miklós: Akik első pályázat után nem kötnek szerződést, újra pályázhatnak, akár háromszor is, az, hogy mennyire eredményes, azt nem tudja. 

Dr. Szentgyörgyvölgyi Eszter: A pénzügyi fedezet: a becsült összeg tervezésre fog kerülni a költségvetésben. Az a legfontosabb, hogy tud-e az ajánlatkérő a fedezetről is nyilatkozni. 

Horváthné Juhász Barbara: Tegnap számolták ki, hogy most 8 millió forint helyett 86 millió forint lesz az éves rendszerhasználati díj.  A közvilágítási díj 4 millió forint helyett a 11-szerese, azaz 40 millió forint plusz költség lesz. A rendszerhasználati díjak rendkívüli emelkedése már 5-6-szoros árak jelentkeznek. 

Kötő Attila: Az árak nettó árak, amit a közbeszerzési szakértő mondott, a mi áraink ennél kedvezőbbek. A közvilágítás összlekapcsolását vagy felkapcsolását javasolja. Például több településen éjfél után lekapcsolják a közvilágítást.

Magyarné Kovács Judit: Egyetért Kötő Attilával.

Czirákiné Pakulár Judit: Az aláírandó szerződésben vállalunk-e kötelezettséget, ha 30%-ot spórolunk, utána szankcionálnunk kell. 

Verebélyi Miklós: 20%- az alul- felülvételezési határ.

Czimondor Nándor: Elfogadásra javasolja az előterjesztés szerinti határozati javaslatot.

Dr. Szentgyörgyvölgyi Eszter: A közbeszerzési törvény szerint névszerinti szavazás szükséges a döntésben. A névszerinti szavazás során a képviselők abc sorrendben kerülnek megkérdezésre. A névszerinti szavazásról készített feljegyzés a jegyzőkönyv mellékletét képezi. Kéri a képviselőket, mindenki egyértelműen jelezze igen, nem, vagy tartózkodási szándékát. 
Szavazásra teszi fel a határozati javaslatot:
Zalakaros Város Önkormányzata Képviselőtestülete:
1.  „Zalakaros Város Önkormányzata és intézményei részére villamos energia beszerzése” tárgyú közbeszerzési eljárást eredményessé nyilvánítja.
2. Az MVM Next Energiakereskedelmi Zrt. (1081 Budapest, II. János Pál pápa tér 20. adószám: 26713111-2-44) ajánlattevő ajánlatát érvényesnek nyilvánítja.
3. A közbeszerzési eljárás nyerteseként az MVM Next Energiakereskedelmi Zrt. (1134 Budapest, Váci út 17.) ajánlattevőt hirdeti ki nettó 211,99 Ft/kWh.  ajánlati árral.
4. Felhatalmazza a polgármestert az ajánlati felhívás mellékletét képező villamos energia adás-vételi szerződés aláírására.
5. A szolgáltatás költsége 2023.01.01.-2023.06.30. időszakra Zalakaros Város Önkormányzata a 2023. évi költségvetésében tervezésre kerül.

1.	Czimondor Nándor:                                            igen                                        
2.	Czirákiné Pakulár Judit:      		                  igen  		
3.         Kötő Attila:                                                          igen                      
4. 	Magyarné Kovács Judit:                                      igen        		
5. 	Stégli János: 				                   igen                       
6.	Vlasicsné Dörgönye Márta:      	                   igen 
A névszerinti szavazás alapján a képviselőtestület az alábbi határozatot hozta:

Zalakaros Város Önkormányzata Képviselőtestülete 171/2022. (XI.03.) határozata:
Zalakaros Város Önkormányzata Képviselőtestülete:
1. „Zalakaros Város Önkormányzata és intézményei részére villamos energia beszerzése” tárgyú közbeszerzési eljárást eredményessé nyilvánítja.
2. Az MVM Next Energiakereskedelmi Zrt. (1081 Budapest, II. János Pál pápa tér 20. adószám: 26713111-2-44) ajánlattevő ajánlatát érvényesnek nyilvánítja.
3. A közbeszerzési eljárás nyerteseként az MVM Next Energiakereskedelmi Zrt. (1134 Budapest, Váci út 17.) ajánlattevőt hirdeti ki nettó 211,99 Ft/kWh.  ajánlati árral.
4. Felhatalmazza a polgármestert az ajánlati felhívás mellékletét képező villamos energia adás-vételi szerződés aláírására.
5. A szolgáltatás költsége 2023.01.01.-2023.06.30. időszakra Zalakaros Város Önkormányzata a 2023. évi költségvetésében tervezésre kerül.
Határidő:            azonnal
Felelős:               Novák Ferenc polgármester
Operatív felelős: Illés Gabriella, projektmenedzser
                            Verebélyi Miklós közbeszerzési szakértő, összegzés elkészítése

Verebélyi Miklós 09,07 órakor távozott az ülésteremből.
Balog Mátyás és Varga Károly a BM-Vill Kft. képviselői 09,07 órakor megjelentek az ülésteremben.

Dr. Szentgyörgyvölgyi Eszter: Köszönti a BM-Vill Kft. képviselőit, hozzáteszi Bognár Ottó Péter településüzemeltetési ügyintéző megkereste a kft.-t, hogy személyesen adjanak tájékoztatást a villamos energia korszerűsítés kapcsán.

Balog Mátyás: Bognár Ottó Péter megkereste őket a villamos energia problémákkal kapcsolatban, az volt a cél, hogy személyesen tudjanak tájékoztatást adni a lehetőségekről. Az volt a kérdés, hogy minden második lámpa lekapcsolása lehetséges lenne-e: ez a balesetveszély miatt nem lehetséges. Zalakaroson led-es és okos lámpák is működnek, ezt lehetne először itt megvizsgálni, majd az összes nem korszerű lámpatestek megvizsgálása. Ha hosszútávon gondolkozik a település, akkor a most adott ajánlat akár kedvezőbb is lehet. Van egy tájékoztatójuk a megtakarítás tekintetében, itt ebben az anyagban például 4 évet írnak, mely alatt megtérülhet a korszerűsítés.

Varga Károly: Várható kormányzati támogatás is. Itt 1000 darab lámpából kb. 200 darab lámpa lehet led-es, akkor a 800 darab lámpából 400 darabnál lehet korszerűsíteni és így 50%-os költségmegtakarítás, korszerűbb megvilágítást lehet elérni. 

Czimondor Nándor: Ez a tervezés, lebonyolítás mennyi időn belül történhetne meg?

Balog Mátyás: Kb. 1-1,5 év. A közbeszerzéstől függ. A finanszírozásról nem tudunk, a következő megbeszélésre ezt meg tudnánk nézni. 

Magyarné Kovács Judit: Kérdése, hogy egy normál lámpa led-esítése mennyibe kerül?

Balog Mátyás: Ő Balatonmárifürdőn lakik, ahol most zajlik a közvilágítás korszerűsítés: kb. 1000 darab lámpa van ott, 100 millió forintos nagyságrend, Marcaliban is ezt végzik, ott 2000 darab lámpa van, 200 millió forintba kerül a korszerűsítés. 

Czirákiné Pakulár Judit: Ott saját finanszírozás van?

Balog Mátyás: Igen. 

Czimondor Nándor: A bevilágított kapcsolási idő, az alkonykapcsolás lehetséges lenne? 

Balog Mátyás: Nem, a közbiztonság miatt sem, az úton való közlekedés miatt sem. 

Magyarné Kovács Judit: Az okos lámpákat lehetne szabályozni?

Varga Károly: Jegyzői, rendőrségi és EON-os hozzájárulás kellene ehhez. 

Magyarné Kovács Judit: Az okos lámpákat lehetne szabályozni?

Varga Károly: Igen, az üzletág vezető ezt konkrétan el tudná mondani.

Czimondor Nándor: Támogatná a következő megbeszélés lehetőségét, a mozgó érzékelős és az általános lámpatestek korszerűsítése vonatkozásában is. 

Varga Károly: Egy komplex megoldás kellene a lakosság miatt. Időt nyerni vagy, ha a tervezést minél előbb el tudnák kezdeni. 

Magyarné Kovács Judit: A kérdés, hogy jövőre mennyi pénzt fordítunk közvilágítás korszerűsítésre? 

Varga Károly: Egy 1000 darab lámpára vonatkozó ajánlatot tudnának hozni a következő megbeszélésre, Bognár Ottó Pétertől adatokat kérnének erre vonatkozóan, melyre még ebben a hónapban sor kerülhetne.

Czimondor Nándor: Megköszöni a lehetőséget.

Balog Mátyás és Varga Károly 09,24 távozott az ülésteremből.



7.        Döntés szociális célú tűzifa készlet biztosításáról
                   Előadó: Czimondor Nándor alpolgármester
                         
Czirákiné Pakulár Judit: Már a múltkori ülésen is egyetértettem vele, hogy ne osszunk ki minden fát. 

Vlasicsné Dörgönye Márta: A kérelmek beérkeztek, de nincsenek kiértékelve. Javasolja, hogy a Karos-Park Kft. tisztítson ki területet, mert vannak az önkormányzatnak területei, így tervezhetne előre a kft. is. Javaslata: a Karos-Park Kft. a tűzifa készletet tervezze be, minimum 20 erdei m3-t, ennek előkészítése, akár szociális, akár értékesítés céljábó

Czirákiné Pakulár Judit: Szigorúbb helyszíni ellenőrzés megvalósulhatna. 

Kötő Attila: A Karos-Park Kft. a meglévő területeinket gondozza, ösztönözzük a kft.-t.

Czimondor Nándor: Szavazásra teszi fel az alábbi határozati javaslat elfogadását:
Zalakaros Város Önkormányzata Képviselőtestülete felkéri a Karos-Park Városgazdálkodási Kft. ügyvezetőjét, hogy önkormányzati tulajdonú erdőterületeken elsősorban területtisztítás keretében gondoskodjon legalább 20 m3 tűzifa kitermeléséről és deponálásáról, szociális célú tűzifa kiosztás vagy értékesítési célú felhasználás érdekében.
Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Zalakaros Város Önkormányzata Képviselőtestülete 172/2022. (XI.03.) határozata:
Zalakaros Város Önkormányzata Képviselőtestülete felkéri a Karos-Park Városgazdálkodási Kft. ügyvezetőjét, hogy önkormányzati tulajdonú erdőterületeken elsősorban területtisztítás keretében gondoskodjon legalább 20 m3 tűzifa kitermeléséről és deponálásáról, szociális célú tűzifa kiosztás vagy értékesítési célú felhasználás érdekében.
Határidő:            2023. január 30. - fakitermelés végrehajtása
Felelős:               Novák Ferenc polgármester
Operatív felelős: Biczó Tamás, Karos-Park Kft.  ügyvezetője- fakitermelés ütemezése, 
                            végrehajtása
                            Bodor Johanna igazgatási ügyintéző – határozat megküldése 

Czirákiné Pakulár Judit: Kérdése, hogy a Civil Házban a csoportok működése hogy fog történni a takarékosság vonatkozásában?

Magyarné Kovács Judit: Egyeztetett a vezetővel, a dolgozókkal, a csoportok csütörtök déltől szombat délig kerültek beosztásra, működésük így megoldott. 

Czimondor Nándor: Mivel a nyílt ülésen tárgyalandó napirend nem volt, megköszönte a részvételt és az ülést 09,32 órakor bezárta. 




Kmft.




              Czimondor Nándor					         Dr. Szentgyörgyvölgyi Eszter
                Alpolgármester					                           Jegyző



          Czirákiné Pakulár Judit                                                                       Kötő Attila 
                Jkv. hitelesítő 						          Jkv. hitelesítő

